Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 88/06)

Tämä tiedonanto julkaistaan annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Rioja”

PDO-ES-A0117-AM09

Tiedonannon päivämäärä: 25. marraskuuta 2021

HYVÄKSYTYN MUUTOKSEN KUVAUS JA PERUSTELUT

1. Sekaviljelmien kielto

Kuvaus:

Kielletään 2. kesäkuuta 1976 annetun määräyksen voimaantuloa edeltävät eri köynnöslajikkeista koostuvat viljelmät, joissa eri lajikkeiden täydellinen erotteleminen korjuun yhteydessä ei käytännössä ole mahdollista.

Muutos koskee tuote-eritelmän 3.a.1 kohtaa ja yhtenäisen asiakirjan 5.a kohtaa.

Muutos on vakiomuutos, koska se ei kuulu mihinkään delegoidun asetuksen (EU) N:o 2019/33 14 artiklan 1 kohdassa tarkoitettuun luokkaan.

Perustelu:

Tällaiset sekaviljelmät, joissa lajikohtainen sadonkorjuu ei ole mahdollista, ovat SAN ”Rioja” -nimityksen osalla olleet kiellettyjä vuodesta 1976 alkaen. Tällä muutoksella tämä kielto siirretään asianmukaiseen normiin, eli sen tuote-eritelmään.

2. Maa-alueiden luokittelu ja ilmoitus viinitarhojen muutosten jälkeen

Kuvaus:

Maa-alueiden luokittelu viinitarhoille soveltuviksi ja ilmoittaminen uusien istutusten ja uudelleenistutusten muutoksista sekä tuote-eritelmän noudattamiseen mahdollisesti vaikuttavien ehtojen muuttamisesta määrätään kuulumaan SAN ”Rioja” -nimikkeen sääntelyneuvoston toimivaltaan.

Muutos koskee tuote-eritelmän 4 kohtaa. Yhtenäistä asiakirjaa ei muuteta.

Muutos on vakiomuutos, koska se ei kuulu mihinkään delegoidun asetuksen (EU) N:o 2019/33 14 artiklan 1 kohdassa tarkoitettuun luokkaan.

Perustelu:

Sääntelyneuvoston on, SAN ”Rioja” -nimikkeen hallinto- ja valvontaelimenä, tarkastettava sellaisen maan laatu, johon aiotaan istuttaa suojatun viinin valmistamiseen mahdollisesti käytettäviä rypäleitä tuottava viinitarha, ja sen on myös tarkistettava, että kaikki kyseistä viinitarhaa koskevat muutokset ovat tuote-eritelmän mukaisia.

3. Viñedo singular –nimityksen saaneiden uusien pienempien maantieteellisten yksiköiden rajaaminen

Kuvaus:

Hyväksytään uusia pienempiä maantieteellisiä yksiköitä, joiden nimi ja rajat lisätään tuote-eritelmään.

Muutos koskee tuote-eritelmän 4 kohtaa ja yhtenäisen asiakirjan 6 kohtaa.

Muutos on vakiomuutos, koska se ei kuulu mihinkään delegoidun asetuksen (EU) N:o 2019/33 14 artiklan 1 kohdassa tarkoitettuun luokkaan.

Perustelu:

Yhteisön lainsäädännössä (delegoidun asetuksen (EU) N:o 2019/33 55 artiklan 2 kohta) velvoitetaan sisällyttämään pienemmät maantieteelliset yksiköt ja niiden täsmälliset rajat tuote-eritelmään ja yhtenäiseen asiakirjaan.

4. Kypsytyslaitoksia koskevat ehdot

Kuvaus:

Tuote-eritelmään lisätään viinien kypsentämisen laitoksille asetetut vaatimukset: niissä ei saa olla tärinää, ilmanvaihdon on oltava hyvä ja lämpötilan ja kosteuden tiettyjen raja-arvojen mukaiset. Lisäksi määrätään vähimmäisvarastoista, tynnyreiden vähimmäismäärästä ja niiden vähimmäisvetoisuudesta.

Muutos koskee tuote-eritelmän 8.b.10.11 kohtaa. Yhtenäistä asiakirjaa ei muuteta.

Muutos on vakiomuutos, koska se ei kuulu mihinkään delegoidun asetuksen (EU) N:o 2019/33 14 artiklan 1 kohdassa tarkoitettuun luokkaan.

Perustelu:

Tämän sääntelyn kohteena on tämän kaltaisten viinien kypsytyskellareiden valvonta ja laatu.

YHTENÄINEN ASIAKIRJA

1. Nimi/nimet

Rioja

2. Maantieteellisen merkinnän tyyppi

SAN - suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viini(en) kuvaus

1. Valkoviinit ja roseeviinit (kuivat ja puolikuivat)

LYHYT KIRJALLINEN KUVAUS

Valkoviinit: oljenkeltainen, jossa limetinvihreän vivahteita, puhdas ja kirkas. Lajikkeelle tyypillinen vihreän hedelmän, kukkainen ja vihannesmainen aromi. Keskihapokas, jossa raikkauden tuntua.

Roseeviinit: mansikanpunainen, jossa vivahdus vadelmaa (crianza-viineissä lohenpunaista), kirkas, puhdas. Punaisten hedelmien aromi, jossa kukkaisia vivahteita. Tasapainoinen hapokkuus ja hedelmäisyys sekä raikkauden tuntu.

Kummassakin tapauksessa aromit sekoittuvat kypsytyksen aikana tammisiin aromeihin (vaniljaisia, paahdettuja ja savuisia vivahteita), ja hapokkuus yhdistyy paahteisiin ja puumaisiin vivahteisiin.

* Alkoholipitoisuus vaihtelee osa-alueiden ja kypsytysajan mukaan.

* Yli vuoden vanhojen viinien haihtuvuus on suurempi.

* Rikkidioksidipitoisuus (SO2) enintään 180 mg/l, jos sokeripitoisuus <5 g/l.

* Raja-arvoihin, joista ei määrätä tuote-eritelmässä, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Kokonaishappopitoisuus vähintään 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/l) 240

2. Valkoviinit ja roseeviinit (puolimakeat ja makeat)

LYHYT KIRJALLINEN KUVAUS

Valkoviinit: oljenkeltainen, jossa limetinvihreän vivahteita, puhdas ja kirkas. Lajikkeelle tyypillinen vihreän hedelmän, kukkainen ja vihannesmainen aromi. Keskihapokas, raikkauden ja makeuden tuntua tyypin mukaan

Roseeviinit: mansikanpunainen, jossa vivahdus vadelmaa (crianza-viineissä lohenpunaista), kirkas, puhdas. Punaisten hedelmien aromi, jossa kukkaisia vivahteita. Tasapainoinen hapokkuus ja hedelmäisyys, raikkauden ja makeuden tuntua tyypistä riippuen

Kummassakin tapauksessa aromit sekoittuvat kypsytysprosessin aikana tammisiin aromeihin (vaniljaisia, paahdettuja ja savuisia vivahteita), ja hapokkuus yhdistyy paahteisiin ja puumaisiin vivahteisiin.

* Alkoholipitoisuus vaihtelee osa-alueiden ja kypsytysajan mukaan.

* Yli vuoden vanhojen viinien haihtuvuus on suurempi.

* Rikkidioksidipitoisuus (SO2) enintään 180 mg/l, jos sokeripitoisuus <5 g/l.

* Raja-arvoihin, joista ei määrätä tuote-eritelmässä, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Kokonaishappopitoisuus vähintään 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 25 Kokonaisrikkidioksidipitoisuus enintään (mg/l) 240

3. Punaviinit (kuivat ja puolikuivat)

LYHYT KIRJALLINEN KUVAUS

Nuoret viinit ovat purppuranpunaisia ja niissä on violetin vivahteita; crianza-viinit ovat granaatin- tai kirsikanpunaisia, reserva-viinit ovat kirsikanpunaisia rubiininpunaisin vivahtein ja gran reserva -viinit rubiininpunaisia tiilenpunaisin vivahtein. Tuoksu: intensiivisen hedelmäinen, lajikkeelle ominainen ja kukkaisa, crianza-viineissä on lisäksi paahdettuja tammisia aromeja. Reserva- ja gran reserva -viinien aromit ovat moniulotteisempia ja mausteisia. Maku: aromikas maku, jossa hapokkuus, alkoholipitoisuus ja tanniinisuus ovat tasapainossa. Kypsytys pehmentää ja pidentää makua.

* Alkoholipitoisuuden raja-arvot vaihtelevat alueen ja kypsytyksen mukaan.

* Haihtuvuus: yli vuoden ikäisissä kuivissa viineissä enintään 1 g/l 10 tilavuusprosenttiin asti ja 0,06 g/l kunkin 10 tilavuusprosentin ylittävän prosenttiyksikön osalta.

* Rikkidioksidipitoisuus (SO2) enintään 140 mg/l, jos sokeripitoisuus <5 g/l.

* Raja-arvoihin, joista ei määrätä tuote-eritelmässä, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Kokonaishappopitoisuus vähintään 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/l) 180

4. Laatukuohuviinit (valkoiset ja roseet)

LYHYT KIRJALLINEN KUVAUS

Viini, jossa hiilidioksidia purkautuu jatkuvasti pieninä kuplina viiniä juotavaksi tarjottaessa.

Laatukuohuviini, samoin kuin sen cuvée ensimmäisen käymisen jälkeen, on kirkas, eikä siinä ole hiukkasia. Viinin värissä on keltaisen ja vaaleanpunaisen eri sävyjä.

Viinin aromissa on positiivista raikkautta ja hedelmäisyyttä sekä moniulotteisuutta, mikä johtuu viinin säilyttämisestä sakan päällä toisessa käymisessä. Selkeimmin tämä ilmenee reserva- ja gran añada -viineissä. Viini on virheetön, ainakin hapettumisesta tai pelkistymisestä johtuvien virheiden osalta.

* Raja-arvoihin, joista ei määrätä tuote-eritelmässä, sovelletaan voimassa olevaa lainsäädäntöä.

* Todellinen alkoholipitoisuus enintään 13 tilavuusprosentti.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Kokonaishappopitoisuus vähintään 5,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 10,83 Kokonaisrikkidioksidipitoisuus enintään (mg/l) 140

5. Viininvalmistusmenetelmät

5.1. Erityiset viininvalmistusmenetelmät

Viininvalmistusmenetelmä

Viinitilojen katsotaan aloittavan tuotannon neljännellä kasvukaudella (tai sitä ennen luvan saatuaan).

Kielletään, joitakin tapauksia lukuun ottamatta, sekaviljelmät, joissa eri lajikkeiden täydellinen erotteleminen korjuun yhteydessä ei ole mahdollista.

Tiheys: vähintään 2 850 ja enintään 10 000 köynnöstä hehtaarilla

Viininköynnösten leikkuu-/kasvatusjärjestelmät: Perinteinen goblet ja sen muunnokset, kasisuuntainen cordon, ”vara y pulgar” (keppi ja verso), yhdensuuntainen cordon ja kaksihaarainen guyot (vain lajikkeille Chardonnay, Sauvignon Blanc, Verdejo, Maturana Blanca, Tempranillo Blanco ja Turruntés).

Suurin sallittu silmujen määrä: 12 silmua/viiniköynnös, 16 silmua mainituilla vaaleilla lajikkeilla ja 14 silmua Grenache-lajikkeella. Poikkeukset ovat mahdollisia.

Kastelu: Sallittu. Elokuun 15. päivän ja sadonkorjuun välisenä aikana kasteluun saa käyttää vain paikallisia järjestelmiä, ja siitä on ilmoitettava kirjallisesti 24 tuntia etukäteen. Sprinklerikastelu on sallittu, jos siihen myönnetään lupa. Muut menetelmät ovat kiellettyjä.

Laatukuohuviinien rypäleet on korjattava käsin (koneellinen korjuu on kielletty).

Erityinen viininvalmistusmenetelmä

Lajikkeiden osuus viinityypin mukaan:

PUNAVIINI: vähintään 95 prosenttia punaisia rypälelajikkeita, jos rangat on poistettu, ja 85 prosenttia, jos tertut ovat kokonaisia.

VALKOVIINI: 100 prosenttia vaaleita rypäleitä.

ROSEEVIINI: vähintään 25 prosenttia punaisia rypäleitä.

LAATUKUOHUVIINIT (VALKOISET JA ROSEET): vaaleista ja/tai punaisista rypäleistä. Roseekuohuviineissä on oltava vähintään 25 prosenttia punaisia rypäleitä.

Vapaaehtoinen rypäleiden värien sekoittaminen on tehtävä toimittamisen jälkeen.

Rypäleen ominaisuudet: terve, vähimmäisalkoholipitoisuus punaviineillä 11 tilavuusprosenttia, valkoviineillä 10,5 tilavuusprosenttia ja laatukuohuviineillä 9,5 tilavuusprosenttia.

Suurin sallittu tuotos:

— 70 litraa 100 kg:n sadosta viineissä. Tämä voi poikkeustapauksissa vaihdella tietyissä rajoissa;

— 62 litraa 100 kg:n sadosta laatukuohuviineissä. Tämä voi poikkeustapauksissa vaihdella tietyissä rajoissa;

— 65 litraa 100 kg:n sadosta sellaisten viineissä, joilla on viñedo singular -merkintä. Vaihtelua ei sallita.

Viininvalmistukseen liittyvä rajoitus

Kiellot koskevat seuraavia:

— sellaisten rypälemehujen tai viinien käyttö suojatun alkuperänimityksen viineissä, jotka on valmistettu sopimattomassa paineessa

— jatkuvatoimiset puristimet, keskipakoiset murskaimet, viinirypäleiden esikuumennus tai rypälemehun tai viinin kuumennus puristejäännöksen kanssa väriaineen erottamiseksi

— tammilastujen käyttö tuotannossa, kypsyttämisessä tai varastoinnissa

— erityyppisten viinien sekoittaminen sellaisen viinin valmistamiseksi, joka eroaa sekoitetuista viineistä.

Erityiset edellytykset viininvalmistukselle:

— Astiakäyminen: vain valko- ja roseeviinit, joiden on oltava tynnyrissä ainakin kuukauden ajan.

— Maserointi hiilidioksidin avulla: punaviinien valmistuksessa käytettävien valkoisten rypäleiden osuus saa olla enintään 5 prosenttia, jos rangat on poistettu, ja 15 prosenttia, jos tertut ovat kokonaisia.

— Laatukuohuviinit: perinteinen menetelmä. Vähintään 15 kuukautta yhtäjaksoisesti lajittelun ja sakanpoiston välillä samassa pullossa. Koko tuotantoprosessi merkintä mukaan luettuna tapahtuu samassa viinikellarissa. Toisessa käymisessä todellinen alkoholipitoisuus saa olla enintään 1,5 tilavuusprosenttia. Expedition-liuos saa lisätä todellista alkoholipitoisuutta enintään 0,5 tilavuusprosenttia. Sakanpoiston jälkeen viinin siirtäminen suodattamatta tilavuudeltaan alle 0,75 litran tai vähintään 3 litran lasipulloihin on sallittu. Happamuuden lisääminen ja värin poistaminen on kielletty.

5.2. Enimmäistuotokset

1. Punaiset lajikkeet

6 500 kg rypäleitä/ha

2. Punaiset lajikkeet

45,5 hl/ha

3. Vaaleat lajikkeet

9 000 kg rypäleitä/ha

4. Vaaleat lajikkeet

63 hl/ha

5. Punaiset viñedo singular -lajikkeet

5 000 kg rypäleitä/ha

6. Punaiset viñedo singular -lajikkeet

32,5 hl/ha

7. Vaaleat viñedo singular -lajikkeet

6 922 kg rypäleitä/ha

8. Vaaleat viñedo singular -lajikkeet

44,99 hl/ha

6. Rajattu maantieteellinen alue

RIOJA ALTA

La Riojan itsehallintoalue

Ábalos

Alesanco

Alesón

Anguciana

Arenzana de Abajo

Arenzana de Arriba

Azofra

Badarán

Bañares

Baños de Río Tobía

Baños de Rioja

Berceo

Bezares

Bobadilla

Briñas

Briones

Camprovín

Canillas

Cañas

Cárdenas

Casalarreina

Castañares de Rioja

Cellórigo

Cenicero

Cidamón

Cihuri

Cirueña

Cordovín

Cuzcurrita de Río Tirón

Daroca de Rioja

Entrena

Estollo

Foncea

Fonzaleche

Fuenmayor

Galbárruli

Gimileo

Haro

Hervías

Herramélluri

Hormilla

Hormilleja

Hornos de Moncalvillo

Huércanos

Lardero

Leiva

Logroño

Manjarrés

Matute

Medrano

Nájera

Navarrete

Ochánduri

Ollauri

Rodezno

Sajazarra

San Asensio

San Millán de Yécora

San Torcuato

San Vicente de la Sonsierra

Santa Coloma

Sojuela

Sorzano

Sotés

Tirgo

Tormantos

Torrecilla sobre Alesanco

Torremontalbo

Treviana

Tricio

Uruñuela

Ventosa

Villalba de Rioja

Villar de Torre

Villarejo

Zarratón

Burgosin maakunta (Miranda de Ebro): El Ternero (erillisalue):

RIOJA ORIENTAL

La Riojan itsehallintoalue

Agoncillo

Aguilar del Río Alhama

Albelda

Alberite

Alcanadre

Aldeanueva de Ebro

Alfaro

Arnedillo

Arnedo

Arrúbal

Ausejo

Autol

Bergasa

Bergasilla

Calahorra

Cervera del Río Alhama

Clavijo

Corera

Cornago

El Redal

El Villar de Arnedo

Galilea

Grávalos

Herce

Igea

Lagunilla de Jubera

Leza del Río Leza

Molinos de Ocón

Murillo de Río Leza

Muro de Aguas

Nalda

Ocón (La Villa)

Pradejón

Préjano

Quel

Ribafrecha

Rincón de Soto

Santa Engracia de Jubera (zona Norte)

Santa Eulalia Bajera

Tudelilla

Villamediana de Iregua

Villarroya

Navarran itsehallintoalue

Andosilla

Aras

Azagra

Bargota

Mendavia

San Adrián

Sartaguda

Viana

RIOJA ALAVESA

Álavan maakunta

Baños de Ebro

Barriobusto

Cripán

Elciego

Elvillar de Álava

Labastida

Labraza

Laguardia

Lanciego

Lapuebla de La barca

Leza

Moreda de Álava

Navaridas

Oyón

Salinillas de Buradón

Samaniego

Villabuena de Álava

Yécora

Lodosan kunnassa Ebro-joen oikealla rannalla sijaitsevat viinitilat, jotka ovat olleet 29. huhtikuuta 1991 rekisteröityinä sääntelyneuvoston viinitilarekisteriin, pidetään rekisterissä niin kauan kuin ne ovat olemassa.

Muutokset tuotantoalueeseen kuuluvien kuntien rajoissa eivät aiheuta rekisteröityjen viinitilojen poistamista viinitilarekisteristä.

Tuotantoalueeseen kuuluu pienempiä maantieteellisiä yksiköitä, jotka on määritetty viñedo singular -viinitiloiksi. Nämä ovat pienempiä kuin kunnat ja voivat koostua yhdestä tai useammasta maarekisteriin merkitystä palstasta. Niiden viiniköynnösten on oltava vähintään 35 vuotta vanhoja.

Hyväksytyt viñedo singular -viinitarhat määritellään 28. kesäkuuta 2019 annetun määräyksen APA/816/2019 (Espanjan virallinen lehti, BOE 181, 30. heinäkuuta 2019) liitteessä (https://www.boe.es/boe/dias/2019/07/30/pdfs/BOE-A-2019-11186.pdf); 3. elokuuta 2020 annetun määräyksen APA/780/2020 APA/780/2020 (BOE 214, 8. elokuuta 2020) liitteessä (https://www.boe.es/boe/dias/2020/08/08/pdfs/BOE-A-2020-9446.pdf); 5. toukokuuta 2021 annetun määräyksen APA/468/2021 (BOE 115, 14. toukokuuta 2021) liitteessä (https://www.boe.es/boe/dias/2021/05/14/pdfs/BOE-A-2021-8011.pdf), ja 5. toukokuuta 2021 annetun määräyksen APA/468/2021 oikaisussa (BOE 137, 9. kesäkuuta 2021) (https://www.boe.es/boe/dias/2021/06/09/pdfs/BOE-A-2021-9611.pdf).

7. Pääasialliset viininvalmistuksessa käytettävät rypälelajikkeet

ALARIJE - MALVASÍA RIOJANA

ALBILLO MAYOR - TURRUNTÉS

CHARDONNAY

GARNACHA BLANCA

GARNACHA TINTA

GRACIANO

MACABEO - VIURA

MATURANA BLANCA

MATURANA TINTA

MAZUELA

SAUVIGNON BLANC

TEMPRANILLO

TEMPRANILLO BLANCO

VERDEJO

8. Yhteyden/yhteyksien kuvaus

8.1. Viini

Rioja Altan rypäleistä valmistettujen viinien ominaisuuksiin vaikuttaa erityisesti Atlantin ilmasto. Se antaa viineille miedon alkoholipitoisuuden ja vahvasti hapokkaan täyteläisyyden. Tämän vuoksi viinit soveltuvat tynnyrikypsytykseen. Tällä alueella on kasvukauden aikana vähemmän aurinkoa ja suurempi sademäärä kuin alkuperänimityksen eteläisemmässä osassa. Näillä tekijöillä on välitön vaikutus viinin hapokkuuteen ja yhdessä Sierra de Cantabria -vuoriston antaman suojan kanssa ne parantavat kuvattuja viinien ominaisuuksia joko viineissä sellaisenaan tai sekoitettuina muilta alueilta peräisin oleviin viineihin. Rioja Alavesan alueella Atlantin ja Välimeren ilmastot kohtaavat, joten viinien alkoholipitoisuus on suurempi kuin edellä kuvatuilla viineillä. Lisäksi viinien hapokkuus on alhaisempi ja ne ovat monipuolisempia, koska ne soveltuvat sekä välittömään kulutukseen että kypsyttämiseen. Pohjoisessa Sierra de Cantabria -vuoriston antamalla suojalla on vieläkin suurempi merkitys. Auringon määrä on sama kuin Rioja Altan alueella, mutta sademäärä on pienempi. Monipuolisuutensa vuoksi viinit ovat ihanteellisia myös sekoitettujen viinien valmistukseen. Eteläisimpänä olevan Rioja Orientalin alueella sademäärä on pienempi ja Välimeren ilmastolle tyypillisesti auringonpaistetta on yleensä enemmän. Viinien alkoholipitoisuus on suurempi, ja niiden aromit ovat ihanteellisia kypsytettäväksi tarkoitettujen viinien sekoittamiseen. Ilmasto-olosuhteiden vaikutuksesta viinit voivat soveltua myös välittömään kulutukseen.

Maaperätyyppien tarkastelussa nousee esiin kolme pääasiallista tyyppiä. Ensinnäkin alkuperänimityksen kattaman alueen pohjoisimmassa osassa on kalkkipitoisia savimaita. Nämä muodostavat perustan viininviljelylle Rioja Alavesan ja Rioja Altan välissä. Toiseksi Rioja Altan ja Rioja Orientalin alueiden tulvamailla ja rautapitoisilla savimailla tuotetaan viinejä, jotka eivät ole yhtä täyteläisiä kuin edellä mainitut.

Viininviljely on alueella ikivanhaa ja erittäin merkittävää. Taloudellisesta näkökulmasta tarkasteltuna viinin osuus alueen BKT:sta on 20 prosenttia. Tämän vuoksi kuvattuja luonnonolosuhteita hyödynnetään täysimääräisesti. Erikoisuutena on viinien kypsyttäminen, minkä seurauksena alueella on yksi maailman suurimmista tammitynnyrikeskittymistä.

8.2. Laatukuohuviini

Vaikka alkuperänimitys Rioja tunnetaan pääasiassa hiilihapottomien viinien tuotannosta, tietyt viininvalmistamot ovat kuitenkin valmistaneet perinteisellä menetelmällä laatukuohuviinejä 1800-luvun puolivälistä alkaen, joten niillä on menetelmästä sekä osaamista että kokemusta.

Raikkaus ja hapokkuus ovat kaksi tärkeää tekijää laatukuohuviinien valmistuksessa. Winkler-indeksin mukaan Rioja sijoittuu viileämmän lämpötilan alueelle, minkä vuoksi kasvukaudet ovat lyhyitä ja oikea fenolikypsyys saavutetaan ilman korkeaa alkoholipitoisuutta. Nämä tekijät tarjoavat ihanteellisen lähtökohdan tällaisten viinien tuotannolle.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Suojatun alkuperänimityksen Rioja kattamia viinejä saa pullottaa vain sääntelyneuvoston rekisteröimissä viininvalmistamoissa. Muussa tapauksessa viinissä ei saa käyttää tätä nimitystä.

Vaatimus perustuu siihen, että kun viiniä kuljetetaan ja se pullotetaan tuotantoalueen ulkopuolella, kuluttajille tarjottavan viinin laatu vaarantuu enemmän kuin silloin, kun nämä toimet suoritetaan tuotantoalueella. Vaatimuksella suojellaan Rioja-viinien hyvää mainetta vahvistamalla sen erityisominaisuuksien ja laadun valvontaa. Sillä suojellaan hyväksyttyä alkuperänimitystä kaikkien asianomaisten tuottajien hyödyksi. Päätös vahvistettiin Euroopan unionin tuomioistuimen 16. toukokuuta 2000 antamalla tuomiolla.

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Merkintä ”RIOJA” on esitettävä näkyvästi ja heti sen alapuolella seuraavat tiedot: Maininta ”Denominación de Origen Calificada” (suojattu alkuperänimitys); sääntelyneuvoston leima; tavaramerkki; sekä rekisteröidyn viininvalmistamon nimi tai liikenimi.

Termejä ”barrica” (tynnyri) ja ”madera” (puu) ei saa mainita viinin markkinoinnissa, mainonnassa eikä merkinnöissä ennen kypsytysprosessin päättymistä.

Alueen tai kunnan nimen käyttö on sallittu, kun rypäleet ovat peräisin sieltä ja viini tuotetaan, kypsytetään (tapauksen mukaan) ja pullotetaan siellä. Enintään 15 prosenttia viinin valmistukseen käytettävistä rypäleistä voi kuitenkin olla peräisin rekisteröidyistä viinitarhoista, jotka sijaitsevat sellaisissa kunnissa, joiden naapurialueella tai naapurikunnassa toimija harjoittaa toimintaansa. Lisäksi on esitettävä todisteet siitä, että edellä mainittu 15 prosenttia rypäleistä on saatavilla yksinoikeudella vähintään 10 peräkkäisen vuoden ajan.

Laatukuohuviinien tapauksessa perinteiseen menetelmään viittaava ilmaisu ”Método Tradicional” on merkittävä välittömästi sokeripitoisuuteen viittaavan merkinnän alapuolelle. Merkinnän kirjasinkoko ei saa olla suurempi kuin se, jota käytetään nimessä ”Rioja”.

Pakolliset tiedot sisältävässä etiketissä perinteiseen menetelmään viittaavan ilmaisun ”Método Tradicional” kirjasinkoko saa olla enintään 0,3 cm.

Merkinnän ”Viñedo Singular” on oltava välittömästi sen merkinnän alapuolella, joka on rekisteröity tavaramerkiksi. Kirjainten koko ja paksuus eivät saa olla suurempia eikä kirjainten väri saa olla voimakkaampi kuin nimessä ”Rioja”.

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Rajoittamatta edellä esitettyjen säännösten soveltamista on noudatettava merkintöjä koskevia vähimmäisvaatimuksia, jotka on vahvistettu kaikilla itsehallintoalueilla sovellettavista suojatuista alkuperänimityksistä ja maantieteellisistä merkinnöistä 12. toukokuuta 2015 annetun lain 6/2015 (Ley 6/2015, de 12 de mayo, de Denominaciones de Origen e Indicaciones Geográficas Protegidas de ámbito territorial supraautonómico) 17 artiklan h alakohdan 4 alakohdan mukaisesti.

Linkki tuote-eritelmään

https://www.mapa.gob.es/es/alimentacion/temas/calidad-diferenciada/dop-igp/htm/dop_rioja.aspx

(1) EUVL L 9, 11.1.2019, s. 2.